
RESUM. El descubriment d'alguns dics de diabases i de roques més leucocràtiques 
posa de manifest l'existéncia de roques subvolcàniques o hipabissals a l'Illa de Mallor- 
ca. La localització de tots els afloraments dins el Triàsic apunta vers una relació directa 
entre aquestes roques i les roques volcàniques del Triäsic Superior. 

D'altra banda, si bé algunes de les roques estudiades tenen afinitats clarament al- 
calines (amb neftalina i olivina en la norma CIPW), d'altres presenten una major vari- 
abilitat, des de termes transicionals (amb olivina i hiperstena normatives) fins a termes 
subalcalins (amb Ay i Q normatius). 


SUMMARY: NOTE ON THE HYPOABYSSAL ROCKS OF THE SERRA DE TRAMUNTANA OF 
MALLORCA: SOME PETROGRAPHIC AND GEOCHEMICAL FEATURES Some diabase and more 
leucocratic dykes found in Mallorca demostrate the existence of subvolcanic or hypoa- 
byssal rocks on this island. All these outcrops are always found inside the triassic ma- 
terials, and thus may be directly related to the upper triassic volcanism. 

Although some of the studied rocks have evident alkaline affinities (with ne and 
ol in the CIPW norm), others display greater diversity, from transitional (with ol and 
hy ) to subalkaline types (with hy and Q in the norm). 


1 Departament de Geoquímica, Petrologia i Prospecció Geológica. Facultat de Geologia. Universitat de 
Barcelona. Zona Universitària de Pedralbes. 08028 BARCELONA 

INTRODUCCIÓ 


A Mallorca les roques volcániques constitueixen un important conjunt 
d'afloraments que es distribueixen quasi en la seva totalitat dins l'àmbit de la 
Serra de Tramuntana, associades constantment als materials sedimentaris 
d'edat triàsica. (DARDER, 1914; FALLOT, 1922; CoLom, 1975; MATAILLET & PE- 
CHOUX, 1978; NAVIDAD & ALVARO, 1985). 

En la gran majoria dels casos les roques ígnies tenen característiques cla- 
rament extrusives, principalment emplacades com a colades de lava 1 en menor 
extensió com a dipösits piroclástics. Aquest fet condiciona que l'estat de pre- 
servació de les característiques originals de les roques (sobretot mineralógiques 
1 químiques) sigui deficient per les transformacions metasomátiques secundà- 
ries. | 

Les laves ofereixen un aspecte macroscópic bastant variat segons els aflo- 
raments, des de fàcies molt vesiculars omplertes per minerals secundaris (cal- 
cita, calcedónia, etc.) d'aparenga francament basáltica, fins a roques molt mas- 
sives riques en plagióclasi, de colors grisos o verds clars, de mida de gra re- 
lativament gran, que recorden les diabases. | 

Encara que la majoria dels afloraments semblen de composició basáltica, 
alguns podrien representar termes més diferenciats donat el seu contingut en 
minerals mäfics relativament baix. De fet LAPPARENT (1922, en FALLOT, 1922), 
1 San MIGUEL DE LA CAMARA(1929) descriuen termes de composició andesítica, 
la qual cosa en sentit estricte sembla molt improbable donada l'afinitat cal- 
coalcalina d'aquest tipus de roques, peró en canvi mostra clarament l'existén- 
cia de fàcies més àcides que els basalts. 

Les análisis químiques de qué hom disposa a l'actualitat referents als ba- 
salts (encara que molt limitades, Ja que es concreten quasi exclusivament als 
afloraments de Cala Tuent) indiquen una afinitat basáltica alcalina pròpia d'un 
volcanisme intraplaca distensiu (NAVIDAD & ALVARO, 1985). 

No obstant aixó, l'estat d'alteració bastant intensa de. les roques efusives 
fa poc significatius els resultats de les anàlisis d'elements majors. Els elements 
traca, en canvi, ofereixen resultats més consistents i estan d'acort amb Pafi- 
nitat alcalina esmentada (NAVIDAD & ÁLVARO, 1985). 

Una anàlisi d'elements majors d'una roca poc alterada descoberta prop de 
Sa Font d'es Garbell, a Banyalbufar (MATAILLET & PECHOUX,1975) confirma 
igualment una afinitat basàltica alcalina. | 

Degut a les dificultats inherents a les roques volcàniques metasomatitzades 
per llur estudi petrológic i geoquímic, aquest treball ha tingut per objectiu la 

recerca de roques equivalents però amb emplaçament subvolcànic (dics, sills, 
etc), les quals ofereixen majors probabilitats de romandre en bon estat de con- 
servació | 

Encara que la preséncia de roques subvolcäniques intrusives és deduida 
per FALLOT (1922) i per MATAILLET et al. (1985) a partir de les textures ob- 
servades en algunes mostres, mai no havien estat trobades estructures del tipus 
dics o sills que demostressin aquest mecanisme d'emplacament (CoLom, 1975; 
MATAILLET & PEcHOUX, 1985) Pot ésser l'ánica excepció fos l'aflorament de ba- 
salt olivínic del Port de Sóller descrit per San MIGUEL DE LA CAMARA (1929), 
el qual en canvi presenta una textura típicament volcànica. 

El descobriment d'un dic de diabasa olivínica (així com dics de roques 
més diferenciades) al Port de Valldemossa encaixats en materials de la fàcies 
Buntsandstein demostra l'existéncia d'afloraments de roques hipabissals triasi- 
ques o post-triàsiques. Les fàcies similars trobades al Triàsic superior d'altres 
indrets de la Serra de Tramuntana, i el desconeixement actual de roques vol- 
càniques interestratificades post-triàsiques a Mallorca, sembla indicar que les 
roques hipabissals son d'edat triàsica i amb molta probabilitat constitueixen 
part dels canals d'alimentació del volcanisme del Triàsic superior. 


LES FÀCIES HIPABISSALS O SUBVOLCÀNIQUES. 


Amb aquest terme s'inclouen en aquest treball les roques que es troben 
clarament emplaçades mitjançant mecanismes intrusius, o bé aquelles que mos- 
tren textures típicament diabàsiques amb un grau de preservació excepcional 
i per tant de probable emplaçament subterrani. 

Aquesta limitació en la definició es deu a què les condicions d'aflorament 
són en general molt dolentes i no permeten l'observació directa dels contactes 
amb les roques encaixants. — | 


LOCALITZACIÓ 1 DESCRIPCIÓ DELS AFLORAMENTS. 
1.—AFLORAMENTS DEL PORT DE VALLDEMOSSA (VA). 


A les rodalies del Port de Valldemossa s'han trobat dos afloraments de 
roques ígnies amb un mecanisme d'emplacament clarament intrusiu. 

a) A uns 200 m. al WSW de la cala, a la mateixa línia de costa 
(464.5—4396.6 UTM) (6 a la figura 1), es troba un important dic subvertical 
d'uns 10 m d'amplada que intrueix discordantment els materials gresosos i lu- 
títics de la fäcies Bunsandstein. 

Fig. 1. Situació dels afloraments de les mostres estudiades. Base cartográfica dels mapes militars a escala 
1:50.000. Coordenades U.T.M. 


Location of outcrops studied. Based on military maps scale 1:50.000. Coordinates UTM. 

A Vaflorament, (figura 6, 8), la róca (mostra-VA) té un color verd fosc, 
negre en fractura fresca, 1 verd més palid en les roques més meteoritzades. 

En el contacte NE es produeix una decoloració dels materials vermells del 
Buntsandstein, que es tornen quasi blancs en una franja parallela al contacte 
d'uns 10 cm. d'amplada. Així mateix dins dels mateixos materials s'ha produit 
una mineralització de baritina (BaSO , en filonets irregulars que arriben a te- - 
nir alguns centímetres d'amplada. 

A Simple vista la roca presenta una textura molt compacta de mida de 
gra bastant uniforme i en la qual es distingeixen amb facilitat els cristallets 
de plagiòciasi, blanquinosos 1 lluents pels plans d'exfoliació, d'aproximadament 
i mm de longitud. Amb més dificultat es poden apreciar petits granets de pi- 
roxè negres, menys abundants. L'olivina s'observa molt difícilment o no es veu 
en absolut. En algunes mostres de prop del contacte, la roca és de gra una 
mica més fi i s'aprecien petits cristallets allargats de plagióclasi. 

Per alteracions secundàries Ла plagiòciasi pot estar sericititzada i en 
aquests casos pren un color verd clar. A més, moltes de les diaclasis de la 
roca estàn reblertes de serpentina fibrosa produida probablement per hidra- 
tació de l'olivina i posterior recristal-litzaciö. 

L'aspecte macroscòpic de la roca en fractura fresca, amb una textura gra- 
nular de gra fi sense fenocristalls és, doncs, típica d'una diabasa. 

b) A uns 350 m al NE de la Cala de Valldemossa (7 a la figura 1) en 
els afloraments de la costa, al mateix nivell del mar, es troba un conjunt de 
dics estrets (entre 20 i 50 cm d'amplada) d'una roca ígnia (mostra-VA 4) de 
color blanquinós de gra molt fi, de vegades amb aspecte porfíric, que talla 
quasi perpendicularment les roques greso-lutítiques de la fàcies Buntsandstein 
(figura 6, 1-6). 

Malgrat el seu aspecte molt compacte, aquestes roques leucocràtiques del 
Port de Valldemossa estan afectades per alteracions secundàries que fan molt 
difícil la seva classificació petrogràfica i fa que s'hagin de prendre amb pru- 
dència els resultats en els diagrames de classificacions químiques. 

No obstant això cal destacar que es tracta d'una roca notablement més 
àcida (vegeu anàlisi VA4 de la taula 1) que totes les anteriorment descrites 
a l'illa de Mallorca, fet que es posa de manifest ja al primer cop d'ull, per 
l'absència quasi total de minerals màfics. | 


Aquesta roca inclou xenólits de dues classes: 


1.—xenólits de la roca encaixant (figura 6, 5-6). 

2.—enclavaments de roques ignies més bàsiques, de 20 o 30 cm. de diàmetre, de 
color gris molt fosc (Tipus VA 8, vegeu anälisi a la taula I). 


2. AFLORAMENT DE SON BUNYOLA, BANYALBUFAR (SB). 


Es tracta d'un aflorament interessant on es troben roques gairebé inaltera- 
des i que foren descrites per FALLOT (1922) com a microgabres. 

Es localitza a la pista que baixa cap a Son Bunyola des de la carretera d'Es- 
porles a Banyalbufar, prop del Coll de Sa Bastida. (460.35-4393.55 UTM). 

Degut a la seva compacitat i al seu color negre destaca fortament dels códols 
de roques calcàries, essent possible reconéixer aquesta roca torrent avall fins a 
la Cala d'es Port d'es Canonge. | 

Com a característiques macroscópiques cal destacar que es tracta d'una roca 
negre molt dura, amb fractura concoidal (figura 6, 7), densitat elevada, i amb 
una textura d'aspecte granular de gra fi rica en plagiöclasi, piroxens i olivina. 

Les relacions de la roca ígnia amb l'encaixament són poc clares. Es troba 
inclosa dins els guixos del Keuper que com sol ésser normal estàn deformats i 
com fan notar MATAILLET & PECHOUX (1975) poden arrosegar materials d'edats 
molt diverses (fins i tot miocénics). | | 

No obstant també es troben en contacte, al mateix aflorament, amb roques 
volcàniques molt vesiculars d'idéntic aspecte a les que es troben normalment a 
Mallorca als dipósits del Triàsic superior. 

Per tant sembla probable que aquesta diabasa o microgabre (termes gairebé 
sinònims, HATCH et al., 1975) pugui representar part d'un conducte d'emissió 
subvolcànic dels materials efusius esmentats, que ha quedat preservat de l'altera- 
ció gràcies а la seva textura, condicionada pel seu propi mecanisme d’emplaca- 
ment. 


3. AFLORAMENT DE SON GRUA (POLLENÇA) (SG) 


Aquest aflotament no havia estat citat anteriorment пі a la bibliografia ni a 
la cartografia geológica. Les relacions amb les roques encaixants són molt dolen- 
tes, ja que tan sols ha estat possible trobar blocs angulosos de fins uns 30 Kg. de 
pes, dispersos per les rodalies d'un camp de conreu molt próxim a la possessió 
de Son Grua (coordenades 495.55-4413.35 UTM), situat entre el camí d'aquesta 
1 Ја carretera de Pollença a Lluc, als voltants del Km 5. 

Així mateix es poden trobar ocasionalment códols d'aquesta roca al Torrent 
de Sant Jordi, aigües avall del lloc descrit. 

La roca (mostra-SG) es troba extraordinàriament ben conservada 1 gairebé 
no presenta ni el més lleu símptoma d'alteracions secundäries. És de color negre 
1 gris molt fosc 1 molt dura 1 densa. А simple vista es pot apreciar una textura 
granular en la qual es poden reconéixer fàcilment els cristalls de plagióclasi de 
color blanc, d'aproximadament 1 mm de llargária, barrejats amb granets negres 
de piroxens, més petits. Així mateix destaquen fortament alguns fenocristalls 
d'olivina (de 3 a 5 mm de diámetre) de color verd que donen a la roca un aspecte 
lleugerament porfíric. 

Per les característiques macroscópiques es tracta, doncs, d'una diabasa oliví- 
nica similar en aspecte a la de Son Bunyola peró de gra relativament més gran. 


4. AFLORAMENT DEL PORT DE SOLLER. 


Aquest aflorament va ésser descrit per San MIGUEL DE LA CAMARA (1929). A 
diferéncia de les roques descrites anteriorment, es tracta d'una roca d'aspecte 
francament volcánic, negra, densa, de matriu molt fina i marcadament porfírica. 

No obstant aixó el tipus de jaciment és clarament subvolcánic ja que consti- 
tueix un dic ramificat que intrueix els materials carbonatats triásics. 

Aquest dic va ésser explotat antigament per l'extracció de grava. Actual- 
ment l'aflorament (473.50-4404.80 UTM) es troba parcialment cobert per les ru- 
nes procedents de la carretera d'una urbanització. Malgrat aquesta circumstán- 
cia, per les dimensions de l'excavació, el dic en aquest punt deu tenir uns 5 m 
d'amplada. 

E] contacte amb les roques calcàries es produeix a través d'una zona de bre- 
txificació produida aparentment durant el procés intrusiu, que inclou ambdós ti- 
pus de roques. | 

Pel seu estat de conservació excellent contrasta fortament amb la gran ma- 
joria de roques volcàniques de Mallorca. Aquest fet va induir a pensar a SAN Mr. 
GUEL DE LA CAMARA (1929) que aquestes roques podrien ésser representats d'un 
vulcanisme més recent, comparable al de Girona 1 Tarragona. 

D'acord amb el mateix autor- aquestes roques podrien classificar-se com a 
basalts olivínics. | 

Encara que no hi han criteris clars per definir-se respecte a l'edat d'aquest 
magmatisme, l'abséncia de manifestacions volcàniques conegudes a Mallorca en 
nivells estratigräfics més recents que el Triàsic fa pensar que de manera similar 
a les diabases descrites en apartats anteriors, de les quals tan sols semblen diferir 
en la textura, podrien representar conductes d'emissió del volcanisme triàsic. 

5. MOSTRES І AFLORAMENTS DE LA CALA TUENT I DELS BINIS. 


A la Cala Tuent es troben un conjunt d'importants afloraments de roques 
volcániques que han estat estudiades per NAVIDAD £ ALVARO (1985). Segons 
aquests autors es troben diverses colades, amb materials piroclàstics associats, in- 
tercalades dins dels sediments del Triàsic superior (fàcies Keuper i “Infra-Lias”). 

En tots els casos descrits es tracta de roques de composició basáltica amb 
textures que varien des de termes de gra fi, molt vesiculars, fins a fácies de gra 
gros, 1 microstructures diabásiques, al centre d'algunes colades. Com a minerals 
essencials, seguint els mateixos autors, en tots els casos predomina la plagiöclasi 
la qual constitueix la trama principal de la roca, peró en els termes del tram infe- 
rior está només acompanyada per olivina, mentre que en el tram superior es 
troba a més clinopiroxé. 

No obstant això, el fet de que l'olivina estigui sempre reemplaçada per clo- 
rites 1 d'altres minerals secundaris fa dubtosa la seva determinació com a tal en 
tots els casos, sobretot en els termes en qué no s'ha trobat gens de piroxè, el qual 
constitueix un component essencial de les roques basáltiques. 


Totes les mostres descrites fins a l'actualitat als afloraments de la Cala Tuent 
presenten alteracions i recristal-litzacions prou importants com per a fer poc sig- 
nificatius els resultats de les análisis d'elements majors. 

Tenint en compte la proximitat al mar dels afloraments i les característiques 
de la platja (constituida exclusivament per códols rodats) va esser considerada 
pel present autor la possibilitat de l'existéncia, de roques més inalterades que po- 
drien haver quedat preservades per causa de llur major resistència a l'erosió. 


L'observació sistemàtica dels tipus de roques que constitueixen la platja du- 
rant alguns anys ha posat de manifest l'existéncia de diversos conjunts litológics. 
En primer lloc prodominen extensament els tipus de roques carbonatades, els 
quals constitueixen la major part dels afloraments dels voltants de la cala, i d'ai- 
gües amunt del torrent. 


En segon lloc estan els códols de roques ígnies. En aquest conjunt es troben 
tots els tipus dels materials volcànics descrits peró, a més, en molt escassa pro- 
porció s'han observat dos tipus de roques ígnies sense alteracions significatives , 
que fins al moment no han pogut trobar-se in situ pels afloraments de la Cala 
Tuent. | 

El primer tipus, 1 més abundant, està constituit per basalts negres, molt 
compactes, amb grans fenocristalls d'olivina i alguns de: piroxé, molt semblants 
als basalts del Port de Sóller. Cal remarcar que s'ha trobat un aflorament in situ 


ROQUES HIPABISSALS DE LA SERRA DE TRAMUNTANA 27 


de roques gairebé inalterades de característiques molt similars, aigües amunt del 
torrent, a uns 700 m d'altitud, a prop del Bini Petit (3 a la figura 1). 

El segon tipus es Ёогса interessant ja que es tracta d'una diabasa extraordi- 
náriament fresca amb característiques totalment diferents de les diabases descri- 
tes als apartats anteriors: és molt rica en plagióclasi i no conté olivina. 

Malauradament només han estat trobat dos códols d'aquesta roca, l'un d'uns 
15-20 Kg que ha estat utilitzat per a l'estudi petrográfic i geoquímic, i l'altre de 
més de 50 Kg i un metre de diàmetre, que no va ésser possible d'extreure. 

No obstant no haver-se trobat l'aflorament in situ cal considerar com bastant 
probable que les roques trobades provinguin de la conca de recepció del Torrent 
ja que, tant als voltants de la Cala Tuent, com a prop dels Binis (2 a la figura 
1), existeixen abundants roques volcàniques molt alterades, peró amb textures 
diabàsiques i ofítiques (figura 12, 30-32) 1 amb mida de gra comparable a les ro- 
ques en questió. 

Així, doncs, s'inclou aquí la descripció de les característiques d'aquestes ro- 
ques amb textures típicament subvolcàniques, per la posibilitat que provinguin 
dels conductes d'alimentació d'algunes roques volcàniques de la Cala Tuent o 
dels Binis, fet que hauria d'ésser comprovat en treballs posteriors. 


PETROGRAFIA I GEOQUÍMICA. 


Encara que el nombre de mostres és molt limitat, des d'un punt de vista pe- 
trográfic s'observa una variabilitat important de les seves característiques. 

En l'aspecte textural les roques varien des de textures francament porfiri- 
ques (basalt del Port de Sóller, SO) amb matriu de gra molt fi, fins a roques ho- 
locristallines de gra relativament gros, com és el cas de les diabases SB, VA, 
SG, TU. 

Així mateix des del punt de vista de la mineralogia modal s'observa una 
variació que inclou per una banda els termes rics en cristalls d’olivina (SB, VA, 
SO, SG) i per una altra els termes sense olivina (diabasa de Tuent, TU, i els dics 
leucocràtics de Valldemossa, VA 4). 


1. DIABASA DE TUENT. 


D'aquests dos darrers exemples, el de la diabasa de Tuent és particularment 
interessant ja que conté intercreixements micrográfics intersticials de quars i 

feldspat alcalí (figura 7, 8 1 figura 8, 17-20). La textura d'aquesta diabasa és ho- 
locristal-lina i predominantment intergranular, encara que mostra freqüents rela- 
cions ofítiques entre plagióclasi i piroxens (figura 8, 14-16 i figura 9,19). La pla- 
giöclası és el component més abundant i es presenta en cristalls hipidiomörfics 
entrellacats, generalment mostrant la macla de l'albita. 

Algunes estimacions aproximades amb el microscopi, aplicant el métode de 
Michel-Lévy dóna un interval comprès entre An,, i An, és a dir, composicions 
labradorítiques. El clinopiroxé mostra freqüentment microstructures ofítiques, 
no és pleocroic i de vegades presenta zonacions. A més són freqüents les estruc- 
tures de Schiller. 

Les composicions químiques 1 normatives d'aquesta roca es donen a la taula 
1. Les característiques més destacables que se'n deriven són: 

a) Composició basältica-andesibasältica de tendéncies toleítica (vegeu dia- 
grama R1-R2 de DE La Roche, et al. 1980, a la figura 2). | 

b) Presència d'hiperstena i quars normatius (série toleitica al tetraedre ba- 
sältic de YODER & TILLEY, 1962). 

c) Caràcter clarament sub-alcalí, posat de manifest en el diagrama àlcalis- 
sílice de MACDONALD & KATSURA (1964). 


2. DICS LEUCOCRATICS DEL PORT DE VALLDEMOSSA. 


Les mostres del dic leucocràtic VA-4 (figura 6, 1-6 1 figura 10, 24) son de 
gra molt fi i presenten una carbonatació relativament important. Al microscopi 
només es distingeix una matriu fillosilicatada de miques blanques, minerals 
opacs relativament abundants, i possibles fenocristalls de plagiöclasi carbonatats. 

Les anàlisis s'han realitzat sense extreure cap component excepte els volà- 
tils, la qual cosa es manifesta principalment pel contingut excessivament alt 
d'anortita en la composició normativa de la plagióclasi. Tanmateix aquesta roca 
té uns alts continguts en SiO, i KO i contràriament, baixos en Fe O,. El MgO 
és bastant alt, probablement a causa de la carbonatació. 

Les característiques químiques i normatives d'aquesta roca (taula I), malgrat 
que s'han de prendre amb prudéncia pels efectes de l'alteració mostren un alt 
contingut de quars normatiu, i en el diagrama R1-R2 (figura 2) se situa en un 
camp de termes bastant diferenciats. 

Associada al tipus anterior, aparentment en forma d'enclavaments, o de zo- 
nes menys diferenciades dels dics, es troba el tipus VA-8, de mida de gra una 
mica més gran i amb nombrosos micrólits de plagióclasi de fins uns 150 um de 

Ro = 6Ca+2Mg+Al 


2000 





1000 2000 3000 
Ry = 4Si-11(Na«K)-2(Fe«Ti) 


(DE LA ROCHE, 1980) 


Fig. 2. Diagrama R,-R, de De La Roche 1980) amb la malla de classificació de les roques ignies: 1 = 
BASANITA o THERALITA; 2 = BASALT ALCALI o GABRE ALCALI, 3 = BASALT o GA- 
BRE; 4 = TOLEITA o GABRE/NORITA; 5 = ANDESI-BASALT o GABRODIORITA. 


Diagram R,-R, de De La Roche 1980) with the classification net of igneous rocks. 1 = BASANITE 
or THERALITE; 2 = ALKALINE BASALT or ALCALINE GABBRO, 3 = BASALT or GAB- 
BRO; 4 = THOLEIITE or GABRO/NORITE; 5 = ANDESI-BASALT or GABBRODIORITE. 


ROQUES HIPABISSALS DE LA SERRA DE TRAMUNTANA 31 


longitud. Té també nombrosos granets de minerals opacs 1 alguns fenocristalls 
reemplacats per carbonats. 


3. DIABASA DEL PORT DE VALLDEMOSSA. 


Uns centenars de metres més al sud, a l'altra banda del Port de Valldemos- 
sa, es troba el tipus VA el qual está relativament molt poc alterat 1 conté aprecia- 
bles quantitats d'olivina més o menys serpentinitzada. Té una textura diabàsica 
típica amb una mida de gra relativament gran (0,5-1 mm), (figura 10, 21-22). 

Les característiques químiques i normatives d'aquestes mostres (VA i VA-8) 
les situen (figura 2) dins el camp dels basalts olivínics. A la composició norma- 
tiva tenen hiperstena i olivina 1 per tant representen termes basáltics de tipus 
transicional. Dins el teträedre basàltic (YODER & TILLEY, 1962) entren dins el 
camp de les toleites olivíniques ja que no contenen ni quars ni nefelina norma- 
tius. (figura 5). Tanmateix en el diagrama Na,O + KO — SiO, (figura 3) se si- 
{пеп dins el camp alcalí definit per MACDONALD & KATSURA (1964), però molt 
aprop del límit amb el camp subalcalí redefinít per I RVINE & ARAGAR (1971) (fi- 
gura 3). 

Per tant, aquestes diabases de Valldemossa tenen unes característiques in- 
termédies entre la Série Alcalina i la Série Toleítica. IRVINE & BARAGAR (1971), 
proposen per a discriminar entre aquestes dues séries el diagrama triangular 
Cipx-Opx-Ol. Els camps alcalí i subalcalí es defineixen empíricament a través de 
dues funcions (proposades per CHAYES, 1965, 1966), una linial: 


Хору + 0.134Xg, = 26.942, 
o una айта quadrática, més acurada: 


(Хорх + 1.119X 7) = (0.00620. + 0.014Х Хо, + 0.011X^o; = 32.264. 


Opx 

Substituint les incógnites pels valors concrets de la mostra problema, si els 
termes de l'esquerra són més alts que els de la dreta, la roca és alcalina, i si són 
inferiors subalcalina. 

Com es pot veure en la projecció de les mostres VA 1 VA-8 en aquest dia- 
grama queden altre cop molt próximes a la línia de separació entre els dos 
camps, quedant-hi una dins del camp alcalí i l'altra en el camp subalcalí (figura 
4): 

VA: 16 + 0.134 x 29.79 = 19.99 < 26.942, és a dir, alcalina. 
(16 + 1.119 x 29.79) — (0.006 x 16? + 0.014 x 16 x 29.79 + 0.011 x 
29.792) = 31.36 < 32.264, és a dir alcalina. 


VA-8: 25.46 + 0.134 х 46.41 = 31.6 >26.942, és a dir, subalcalina. 
(25.46 + 1.119 x 46:41) — (0.006 x 25.46? + 0.014 x 25.46 x 46.41 + 
0.011 x 46.41?) = 33.37, és a dir, subalcalina. 


A títol comparatiu s'ha representat com a exemple una mitjana de basalts 
transalcalins d'Islàndia (TS a la figura 4) que com es pot veure presenta una com- 
posició molt próxima a la diabasa VA, en aquest diagrama. (HUGUES, 1982). 


Le IRVINE i BARAGAR, 1971 

@ Olivina i nefelina normatives | (MACDONALD i KATSURA,1964) 


O Hiperstena i olivina.normatives 


O Hiperstena i| quars normatius 


Fig. 3. Diagrama àlcalis-sílice amb els límits dels camps alcalí i subalcalí segons M ACDONALD & KAT- 
SURA (1964) i segons IRVINE & BARAGAR (1971). 


Diagram alkali-silica with the limits for the alkaline and sub-alkaline ranges after MACDONALD & КАТ- 
SURA (1964) and IRVINE & BARAGAR (1971). 

Cpx 


Fig. 4. Diagrama Cpx-Ol-Opx normatius 
utilitzat per CHAYES (1965, 1966) per delimi- 
tar els camps alcali 1 subalcali en roques 
amb hyperstena ı olivina normatives. Vegeu 
més explicacions en el text. 


Diagram of normative Cpx-Ol-Opx followed 
by CHAYES (1965, 1966)to delimit alkaline 
and-alkaline ranges in rocks with normative 
hyperstena and olivine (see text). 





Ol | Орх 


Fig. 5. Projecció en el tetraedre basáltic de 
YODER & TILLEY (1962) de les mostres VA i 
VA 8. Com es pot veure se sitúen dins el 
camp de les toleites olivíniques molt a prop 
del límit amb el camp alcalí. Limits propo- 
sats per IRVINE £ BARAGAR (1971). 


Projection on the basaltic tetrahedron of 
YODER & TiLLEY (1962) of samples VA and 
VA 8. As can be observed they are located 
in the range of olivinic tholeiits very near 
the demarcation with the alkaline range. Li- 
mits proposed by IRVINE & BARAGAR 
(1971). 





4. BASALT OLIVINIC DEL PORT DE SÖLLER. 


La mostra SO, del dic del Port de Sóller, difereix de les altres roques filonia- 
nes acabades de descriure en qué posseeix una textura típicament volcànica, molt 
més própia d'un basalt que d'una diabasa. Es podria descriure com un basalt oli- 
vínic típic, molt compacte i gairebé inalterat (figura 11, 25-27). Té nombrosos 
fenocristalls d'olivina i alguns de clinopiroxens, inmersos en una matriu de gra 
molt fi constituida per un agregat de micrólits de plagióclasi, a més d'abundant 
clinopiroxé 1 minerals opacs. | 

D'aquesta roca no es disposa encara d'anàlisis químiques i per tant la seva 
afinitat amb les altres roques estudiades es desconeix a hores d'ara. 


Diabases olivíniques de Son Bunyola (SB) i de Son Grua (SG): Aquestes 
dues roques constitueixen la representació induptable, en fácies subvolcánica, de 
la Sèrie Alcalina de l'Illa de Mallorca, amb quantitats notables de nefelina nor- 
mativa (vegeu taula I), i clarament dins del domini alcalí del diagrama àlcalis-sí- 
lice (figura 3). 


5. DIABASA DE SON GRUA (SG): Aquesta diabasa té una composició equivalent 
a la d'un basalt alcalí típic típic (o el que és el mateix, a un microgabre alcalí) 
(figura 2). 

Té una textura intergranular (figura 7, 9) i abundants cristalls d'olivina i au- 
gita d'hipidiomorfics a idiomorfics (figura 7, 10). La seva mida de gra és lleuge- 
rament inferior a 1 mm encara que alguns cristalls d'olivina poden assolir 3 o 4 
mm. La plagióclasi és molt abundant 1 es presenta, a la lámina prima, en seccions 
allargades hipidiomorfes entrellacades (figura 7, 9). També conté quantitats rela- 
tivament importants de minerals opacs en forma de cristallets allargats o esquelé- 
tics, molt probablement d'ilmenita. Un accessori important és l'apatita en forma 
de cristallets aciculars. Els minerals secundaris són rars 1 només es troben petites 
quantitats de serpentina en algunes esquerdes de les olivines. 


6. DIABASA DE SON BUNYOLA (SB): Aquesta roca constitueix el terme més sub- 
saturat respecte als àlcalis de totes les mostres estudiades, amb un 7 % de nefe- 
lina normativa, i amb una composició equivalent a la d'una basanita (o d'una 
microtheralita, si la comparem amb les roques plutóniques (figura 2). Té una tex- 
tura que varia des de microgranular fins a intergranular fins a intergranular. La 
seva mineralogia modal és: olivina, augita (o titanaugita), plagioclasi i opacs com 
a components principals. A més conté quantitats apreciables de biotita molt 
pleocroica, i possiblement de nefelina intersticial, encara que aquesta no ha po- 
gut ésser determinada amb seguretat. 


7. ROQUES DIABASIQUES DE BINI. 


En relació amb la recerca del possible aflorament, in situ, de la diabasa-TU, 
s'han estudiat dos aflorament de roques volcániques o subvolcániques de la vall 
dels Binis (2 1 3 de la figura 1). Els dos afloraments presenten característiques 
diferents: el que es troba a l'Est del Bini Petit (en el tram superior del camí a 


ROQUES HIPABISSALS DE LA SERRA DE TRAMUNTANA 35 


prop de la distribució que condueix fins a la carretera de Sa Calobra), conté ro- 
ques poc alterades molt riques en olivina 1 augita, 1 amb petites quantitats de bio- 
tita, i per tant recorda bastant la diabasa de Son Bunyola (SB), encara que la 
mida de gra és una mica més fina. 

Fins el moment no disposem de dades químiques, peró cal remarcar la pre- 
sència de biotita i l'abundància d'olivina. Es tracta, doncs, probablement, d'una 
diabasa alcalina. 

L'aflorament del fons de la Vall dels Binis, de majors dimensions, està con- 
tituit per una roca de gra bastant gros (si fa no fa d'un mil-limetre) de color ver- 
dós. És molt rica en plagióclasi amb textura intergranular i conté minerals máfics 
amb relacions ofítiques amb la plagióclasi. Degut a l'alteració relativament im- 
portant d'aquestes roques, els minerals mäfics estan totalment transformats en 
òxids de ferro opacs, però la relació ofítica que presenten amb la plagiöclası 
obliga a pensar que es tracta de piroxens 1 no pas d'olivina (figura 12, 30-32). 

Aquesta relació ofítica px-pl, l'abundància de plagióclasi, la textura predo- 
minantment intergranular i la mida de gra, recorden forga la diabasa toleítica TU 
de la Cala Tuent. No obstant aixó, la forta alteració que ha tingut com a conse- 
quència l'aparició de nombrosos minerals secundaris (incloent-hi abundant cal- 
cita i quars secundaris) fa impossible, de moment, establir una relació directa en- 
tre ambdues roques. 

Finalment, prenent en consideració la totalitat de les mostres estudiades, cal 
destacar els continguts relativament alts en MgO 1 en R,O de les mostres més 
alcalines (particularment SB i SG). 


CONSIDERACIONS FINALS. 


L'estudi de les roques hipabissals conegudes a l'actualitat a l'Illa de Mallorca 
(moltes d'elles descrites per primera vegada en aquest treball: diabases i dics leu- 
cocràtics del Port de Valldemossa, diabasa de Son Grua, diabasa de Tuent, i dia- 
basa de l'E dels Binis), ha posat de manifest una major diversitat composicional 
(des d'un punt de vista de la geoquímica d'elements majors) que la que s'havia 
considerat fins el present dins el magmatisme triàsic mallorquí. 

Sens dubte, una part d'aquestes diabases (per exemple, les diabases de Son 
Bunyola i de Son Grua) representen els equivalents subvolcànics del volcanisme 
estudiat en treballs anteriors en aquesta àrea geogràfica (RossY, en MATAILLET & 
PECHOUX, 1978; NAVIDAD & ALVARO, 1985). 

Les altres, en canvi, mostren unes composicions que s'allunyen considera- 
blement de les roques basáltiques de la série alcalina. 

En aquest aspecte cal considerar en primer lloc les diabases del Port de 
Valldemossa, les quals amb l’apariciö d'hiperstena (junt amb olivina) normati- 
ves, semblen presentar una tendéncia cap a tipus transicionals, i sobretot les dia- 
bases de Cala Tuent, les quals amb l'aparició d'hiperstena i quars normatius (així 
com d'intercreixements micropegmatitics intersticials, de quars 1 feldspat alcalí) 
presenten unes característiques típicament toleítiques. 

Malauradament el fet de que les diabases de Tuent no hagin pogut ésser tro- 
bades “in situ” (malgrat les importants similituts petrogràfiques amb les roques 
ígnies del fons de la Vall dels Binis, situades en la conca de recepció de la Cala) 
obliga a prendre en consideració la possibilitat de que la seva procedéncia no si- 
gui autóctona. 

Tanmateix, en opinió del present autor, l'important discrepància composi- 
cional de les diabases de Tuent respecte a les altres diabases estudiades, justifica- 
ria un posterior treball de recerca sobre aquestes roques per les possibles impli- 
cacions que se'n derivarien de la confirmació de la coexisténcia (junt al magma- 
tisme alcalí ja esmentat) d'un magmatisme toleític a les Balears. 


Fig. 6. 1-4. Aspecte dels dics de roques leucocrátiques del tipus VA-4 tallant quasi perpendicular- 
ment els estrats de gresos i luites de la fácies Buntsanstein (BNT), a les rodalies del Port de Vallde- 
mossa. 5-6. A la part central de les fotos s'observa l'existéncia de dos petits xenólits de gres inclosos 
dins la roca ígnia VA-4 (el major té uns 4 cm. de llargada) Així mateix, a l'esquerra, es pot veure 
el contacte intrusiu amb els gresos encaixants. 7. Aspecte de l'aflorament de la microtheralita (dia- 
basa olivínica alcalina) de Son Bunyola. Les roques inalterades de la fotografia es troben incloses 
dins dels guixos del Keuper amb unes relacions d'emplagament poc definides. 8. Aspecte del contacte 
entre la diabasa olivínica i els gresos gresos vermells de la fàcies Buntsanstein del Port de Vallde- 
mossa (nüm. 6 de la figura 1). Es tracta d'un dic d'amplada irregular que introdueix tallant l'estrati- 
ficació dels gresos amb un angle petit. En aquest aflorament, al nivell del mar, té una amplada d'uns 
10 m. 


1-4. Dykes of leucocratic rocks type VA-4 in an almost perpendicular section through the strata of 
sandstones and lutites of the Buntsandstein facies (BNT), in the environs of Port of Valldemossa. 
5-6. In the centre two small xenoliths of sandstone included in the igneous rock VA-4 (the larger one 
is 4 cm. long). Notice too an intrusive contact with the included sandstones on the left. 7. Outcrop 
of microtheralite (alkaline olivinic diabase) of Son Bunyola. The unaltered rocks in the figure are 
incloded in the Keuper gypsum in illdefined proportions. 8. Contact between the olivinic diabase and 
red sanstones of the Buntsandstein in the Port of Valldemossa (fig. 5, 6). It is a ‘dyke of irregular 
width which intrudes cutting through the strata of sandstones at a narrow angle. In this outcrop, 
which is at sea level, the dyke is 10 m. wide. 


ROQUES HIPABISSALS DE LA SERRA DE TRAMUNTANA 





38 P. ENRIQUE I GISBERT 


Fig. 7. Diabasa de Son Grua (SG) (Pollenga) (núm. 4 a la figura 1). textura intergranular amb nom- 
broses seccions de cristalls de plagiöclasis formant l'entramat de la roca. 10. Diabasa-SG. Aspecte a 
major augment de la lámina anterior. Es destaquen els cristalls idiomòrfics d'olivina (OL) i d'augita 
(PX). 11. Diabasa de Son Bunyola (SB) (Banyalbufar) (nám. 8 a la figura 1). Textura microgranular 
a diabäsica. Alguns cristalls d’olivina (OL) ultrapassen la mida mitjana de gra de la roca. S'aprecien 
també alguns grans de minerals opacs (OP). 12 Diabasa-SB. Aspecte de la mateixa roca anterior a 
major augment. 


Diabase of Son Grua (SG) (Pollensa) (fig. 5, 4). Intergranular texture with numerous sections of pla- 
gioclase crystals forming the matrix of the rock. 10. Diabase-SG. Detail of the previous fig. Notice 
the idiomorphic crystals of olivine (OL) and augite (PX). 11. Diabase of Son Bunyola (SB) (Banyal- 
bufar) (fig. 5, 8). Microgranular to diabasic texture. Some olivine crystals (OL) surpass the average 
grain size of the rock. Notice also some grains of opaque minerals (OP). 12 Diabase-SB. Detail of 
the previous rock. | 

Fig. 8.—13. Diabasa de Tuent (TU) (núm. 1 a la figura 1). Aspecte general de la roca. Textura inter- 
granular i/o ofítica, segons la zona de la preparació. S'aprecia un alt contingut en plagióclasi. 14. Dia- 
basa-TU. S'observen relacions ofítiques entre les plagióclasis i els clinopiroxens (PX). Els dos piro- 
xens que es veuen a la foto es troben maclats. 15. Diabasa-TU. Un aspecte similar de la roca ante- 
rior, que mostra en posició central-superior un gran cristall de clinopiroxé lleugerament zonat. 16. 
Diabasa-TU. Ocupant la part superior esquerra de la foto es troba un clinopiroxé schilleritzat (SCH) 
amb relacions ofítiques amb la plagióclasi. En posició central s'observa un intercreixement intersticial 
de quars i feldspat alcalí (QFA). 


13. Diabase of Tuent (TU) (no. 1 in fig. 1). General appearance of the rock. Intergranular and/or 
ophitic, depending on the area of the thin section. There is a high content of plagioclase. 14. Dia- 
base-TU. Notice relations between plagioclases and clinopyroxene (PX). The two pyroxenes seen 
here are twinned. 15. Diabase-TU. A similar aspect of the previous rock, with a slightly zonated 
large crystal of clinopyroxene in the upper centre. 16 Diabase-TU. A schillerized clinopyroxene 
(SCH), with ophitic relations with the plagioclase in the upper left. In centre an interstitial inter- 
growth of quartz and alkaline feldspar (OFA). 

Fig. 9.—17. Diabasa de Tuent (TU). En posició central s'observa una secció de clinopiroxé que mos- 
tra les traces de les dues exfoliacions basals. Per sota d'aquest gra es pot veure un intercreixement 
micropegmatític (MGRF) de quars i feldspat alcalí. 18. Diabasa-TU. Detall a major augment d'un 
intercreixement micrográfic entre quars i feldspat alcalí. 19. Diabasa-TU. Detall d'un piroxé schille- 
ritzat (SCH) (part superior de la fotografia) i d'un intercreixement micrográfic entre el quars i el 
feldspat alcalí (MGRF). 20. Diabasa-TU. Detall de les relacions entre el quars i el feldspat alcalí 
dins d'un intercreixement micrográfic. 


17. Diabase-TU. In the centre a section of clinopyroxene which shows traces of the two basal exfolia- 
tions. Below this grain, a micropegmatitic intergrowth (MGRF) of quartz and alkaline feldspar. 18. 
Diabase-TU. Detail of a micrographic intergrowth between quartz and alkaline feldspar. 19. Dia- 
base-TU. Detail of a schillerized pyroxene (SCH) (upper part) and of a micrographic intergrowth 
between quartz and alkaline feldspar (MGRF). 20. Diabase-TU. Detail of relations between quartz 
and alkaline feldspar in a micrographic intergrowth. 

Fig. 10.—21.Diabasa del Port de Valldemossa (VA) (núm. 6 a la figura 1). Textura intergranular amb 
certa tendència fluidal. En posició central s'observa un gra d'augita (px) i alguns grans d’olivina par- 
cialment serpentinitzats. 22. Diabasa-VA. Un altre aspecte de la roca anterior. Textura intergranu- 
lar. 23. Diabasa de gra fi del NE del Port de Valldemossa (VA-8) (núm. 7 a la figura 1). S'aprecia 
una textura microlítica 1 nombrosos grans de minerals opacs. 24. Roca filoniana leucocrática amb tex- 
tura afanítica (VA-4) (núm 7 a la figura 1) (Veure també les fotos 1 a la 6). S'observa un contingut 
bastant important de granets de minerals opacs escampats per tota la preparació. Així mateix es po- 
den veure restes de fenocristalls parcial o totalment reemplacats per carbonats secundaris (ca). La 
matriu està composada principalment per fil-losilicats. 


21 Diabase from Port of Valldemosa (VA) (no. 6 in fig.1). Intergranular texture with a certain ten- 
dency to fluidity. In the centre a grain of augite (px) and some grains of partially serpentinized olivi- 
ne. 22. Diabase-VA. Another aspect of the previous rock. Intergranular texture. 23. Fine-grained 
diabase of the NE of the Port of Valldemossa (VA-8) (no. 7 of fig. 1) Notice the microlitic texture 
and the numerous grains of opaque minerals. 24. Filonian leucocratic rock with aphanitic texture 
(VA-4) (no. 7 of fig. 1). (See also photos 1-6). Notice the rather important component of opaque 
minerals scattered over the entire thin section. Notice also remains of phenocrystals partially or tota- 
lly replaced by secondary carbonates (ca). The matrix is mainly constituted of phyllosilicates. 

Fig. 11.—25. Basalt olivínic del dic del Port de Sóller (SO) (nüm. 5 a la figura 1). textura porfírica. 
Fenocristalls d'olivina (ol) i augita (px) dins d'una matriu de gra fi, microlítica, formada per plagió- 
clasi, piroxé i opacs. Nícols parallels. 26. La mateixa lámina anterior en nícols encreuats. 27. Basalt 
del Port de Sóller (SO). Detali de la roca anterior a major augment. Fenocristalls d'olivina (ol) i 
d'augita maclada (px). 28. Diabasa olivínica dels Binis (BI-1) (nüm. 3 a la figura 1). Textura micro- 
granular un xic porfírica. Probablement representa un terme transicional (des d'un punt de vista tex- 
tural) entre el basalt-SO i la diabasa-SB. Té quantitats notables d'olivina tant en forma de fenocrista- 
lls com formant part de la resta de la roca. 


25. Olivinic basalt of the dyke of Port de Sóller (SO) fig. 5,5) Porphyric texture. Phenocrystals of 
olivine (ol) and augite (Px) in a matrix of microlytic fo fine grain made up of plagioclase, pyroxene 
and opaques. Parallel nicols. 26. The previous photograph with crossed nicols. 27. Basalt from Port 
de Sóller (SO). Detail of the previous rock. Phenocrystals of olivine (ol) and twinned augite (Px). 
28. Olivinic basalt of The Binis (BI-1) (no. 3 of fig. 1). Slightly porphyric microgranular texture. It 
may represent a transition (from a textural point of view) between the basalt-SO and the diabase-SB. 
It contains significant quantities of olivine both as crystals as well as forming part of the rest of the 
rock. | | 

Fig. 12.—29. Diabasa olivínica dels Binis (BI-1). Aspecte a major augment de la roca anterior. S'ob- 
serven cristalls d'olivina (OL) i d'augita (px), així com algun cristall de biotita (BT). 30. Roca volcà- 
nica o subvolcànica de la vall dels Binis (BI-3) (núm. 2 a la figura 1). Textura intergranular a diabà- 
sica. Nícols encreuats. 31. BI-3. La mateixa roca anterior en nícols paral-lells. S'observa un notable 
contingut en plagiöclasi. Així mateix es pot veure una relació clarament ofítica entre la plagiöclasi i 
els minerals máfics (actualment alterats a óxids de ferro) la qual cosa fa pensar que eren constituits 
per piroxens. 32. Una altra relació ofítica a la mateixa roca anterior. N.P. 


29. Olivinic diabase of The Binis (BI-1). Detail of the previous rock. Notice olivine (OL) and augite 
(px) crystals as well as the odd crystal of biotite (BT). 30. Volcanic or subvolcanic rock from the Vall 
dels Binis (BI-3) (no. 2 of fig. 1). Intergranular to diabasic texture. Crossed nicols. 34. BI-3. The 
previous rock with parallel nicols. Notice the significant content of plagioclase, and also a clearly op- 
hytic relation between the plagioclase and the mafic minerals (presently altered into iron oxides) ap- 
parently composed of pyroxenes. 32. A further ophitic relation of the previous rock. N.P. 

